CELEX: 62012TN0012
Language: ro
Date: 2012-01-12 00:00:00
Title: Cauza T-12/12: Acțiune introdusă la 12 ianuarie 2012 — Laboratoires CTRS/Comisia

25.2.2012   
            
            
               RO
            
            
               Jurnalul Oficial al Uniunii Europene
            
            
               C 58/15
            
         Acțiune introdusă la 12 ianuarie 2012 — Laboratoires CTRS/Comisia
   (Cauza T-12/12)
   2012/C 58/29
   Limba de procedură: engleza
   
      Părțile
   
   
      Reclamantă: Laboratoires CTRS (Boulogne-Billancourt, Franța) (reprezentanți: K. Bacon, Barrister, M. Utges Manley, Solicitor și M. Barnden, Solicitor)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               să declare și să hotărască, în conformitate cu articolul 265 TFUE, că pârâta s-a abținut în mod nelegal de a acționa, cu încălcarea articolului 10 alineatul (2) din Regulamentul (CE) nr. 726/2004 (1);
            
         
               —
            
            
               în subsidiar, anularea deciziei pârâtei din 5 decembrie 2011 prin care se refuză acordarea unei autorizații de introducere pe piață în temeiul Regulamentului (CE) nr. 726/2004 și
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv, referitor la acțiunea în constatarea abținerii de a acționa formulată în temeiul articolului 265 TFUE, întemeiat pe faptul că refuzul de a adopta o decizie finală cu privire la cererea de autorizare a Orphacol este contrar cerințelor articolului 10 alineatul (2) din Regulamentul (CE) nr. 726/2004 care impun adoptarea într-un termen prevăzut a unei decizii definitive, în conformitate cu rezultatul procedurii de comitologie.
            
         
               2.
            
            
               Al doilea motiv, referitor la acțiunea în anulare formulată în subsidiar în temeiul articolului 263 TFUE, întemeiat pe faptul că, prin adoptarea unei decizii care fusese respinsă de comitetul permanent și de comitetul de apel în cadrul procedurii de comitologie, pârâta încalcă Regulamentul (UE) nr. 182/2011 (2) și Regulamentul (CE) nr. 726/2004.
            
         
               3.
            
            
               Al treilea motiv, referitor la acțiunea în anulare formulată în subsidiar în temeiul articolului 263 TFUE, întemeiat pe faptul că, în orice caz, decizia este afectată de erori de drept fundamentale în ceea ce privește interpretarea Directivei 2001/83/CE (cu modificările ulterioare) (3) și nu este motivată, cu încălcarea articolului 296 TFUE.
            
         
      (1)  Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (JO L 136, p. 1, Ediție specială, 13/vol. 44, p. 83).
   
      (2)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, p. 13).
   
      (3)  Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, p. 67, Ediție specială, 13/vol. 33, p. 3).